cyanic-selkie/wikianc huggingface dataset:
Anitas Beste Barnesanger
Anitas Beste Barnesanger er en samleplate med Anita Hegerland, utgitt i 1975.
Frankenstein all’Italiana
Frankenstein all'Italiana er en italiensk skrekk-komedie fra 1975 basert på romanen Frankenstein av Mary Shelley, regissert av Armando Crispiono.
Handlingen
En gal vitenskapsmann skaper et Frankenstein-monster som er mer «begavet» enn sine forgjengere, og bruker sine kvinnelige assistenter for å bevise dette.
Dániel Zwickl
Dániel Zwickl (født 30. august 1984 i Budapest) er en ungarsk bordtennisspiller. Han representerte landet sitt under Sommer-OL 2012 i London, der han ble utslått i tredje runde.
Sunrise
Sunrise er en by i Broward County, Florida, USA. Opprinnelig kalt «Sunrise Gulf Village», ble byen forandret til simpelthen «Sunrise». Per 2004 er innbyggertallet 90 227 ifølge United States Census Bureau.
Florida Panthers i NHL spiller i Sunrise på BankAtlantic Center.
Osidda
Osidda (sardisk: Osìdde) er en italiensk kommune i provinsen Nuoro i regionen Sardinia. Den har 257 innbyggere og ligger rundt 650 meter over havet.
Bettina Hagen
Bettina Hagen (født 18. mars 1976) er en tidligere norsk fotballspiller som representerte Asker. Hun har ett cupmesterskap (2000) og to seriemesterskap (1998 og 1999) med Asker.
Spyker F1
Spyker F1 var et formel 1-team som konkurrerte i formel 1-sesongen 2007. Det ble stiftet av Spyker Cars etter at de kjøpte opp det tidligere Midland F1 Racing-teamet. Sammen med et navnebytte kom også en endring i liveryet, fra de tidligere rødt og hvit som Midland brukte, til oransje og sølv farger, som en nasjonalfargen til Nederland innen bilracing. I slutten av 2007-sesongen, ble lagt solgt og omdøpt til Force India
Bakgrunn
Selv om laget ble opprettet i 2006, kan dets røtter spores helt tilbake til 1991, da laget grunnlagt som Jordan Grand Prix. Hovedkvarteret i Silverstone og de andre fasilitetene ble kjøpt av Midland-gruppen i 2005, og ble omdøpt til Midland F1 Racing i 2006. Før det igjen ble solgt til Spyker Cars i slutten av 2006-sesongen.
Oppkjøpet av Midland F1
I midten av sesongen gikk det rykter om at Midland-laget muligens var til salgs, mindre enn to år etter at Alex Shnaider kjøpte det fra Eddie Jordan. Rapporter spekulerte i at laget var verdt 128 millioner dollar, og at Shnaider vurderte muligheten å selge det. Formel 1-lag var blitt mer verdifulle etter at, ingen flere lag kunne stille etter 2008, siden maksimumsgrensen på 1tolvkonstruktører allerede var oppnådd.
9. september, 2006, ble det bekreftet at laget var solgt til Spyker Cars, den nederlandske produsenten av hånd-bygde biler. Spyker betalte 106.6 million $ for laget. Den 10. september ble det sagt på ITV at de tidligere eierne Shnaider og Johnny Herbert ikke lenger var involvert i teamet siden den dagen det ble annonsert at laget ble kjøpt opp.
De to førerne i Midland-teamet, Christijan Albers og Tiago Monteiro, kjørte for laget resten av sesongen. På Spykers debut i Kina ble det annonsert at Albers - hadde signert en avtale om å kjøre for laget i 2007-sesongen. Som en del av avtalen, ble bilene omlakkert for de tre siste løpene i 2006-sesongen. Lagets navn ble også byttet til Spyker MF1 Racing, ettersom regelverket til FIA sa at et lag ikke kunne bytte navn i løpet av sesongen, men det er lov med sponsoren sitt navn i starten av navnet.
Formel 1-sesongen 2007
Foran 2007-sesongen kjøpte laget motorer fra Ferrari istedenfor Toyota-motorer som Midland brukte. Den unge tyskeren Adrian Sutil ble hentet inn til å kjøre sammen med Christijan Albers.
Midtveis i sesongen ble Albers sagt opp fra kontrakten og Markus Winkelhock tok over i Europas Grand Prix, hvor han ble den første Spyker-føreren til å ledet et Formel 1-løp, etter at laget gjorde et smart dekk valg. Likevel, fikk ikke Winkelhock beholde setet som gikk til den tidligere japanske Super Aguri-føreren, Sakon Yamamoto.
Sesongens høydepunkt kom under Japans Grand Prix da Sutil fullførte på en sterk 9.-plass, men etter at Vitantonio Liuzzi som kom på 8.-plass, fikk en 25-sekunders tidsstraff for å ha foretatt en forbikjøring under gult-flagg, rykket Adrian opp til 8.-plass og scoret både hans og lagets første mesterskapspoeng.
Høsten 2007 ble laget solgt til indiske Vijay Mallya og Michiel Mol fra Nederland, og lagt ble igjen omdøpt, denne gang til, Force India.
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv skrift indikerer raskeste runde)
Tredje juledag
Tredje juledag er 27. desember. Dagen var kirkelig helligdag fram til festdagsreduksjonen i 1770.
I den tiden dagen var regnet som en helligdag, ble den også kalt evangelisten Johannes' dag. Bibelteksten som det ble holdt preken over denne dagen, var Johannesevangeliet 21. kapittel, versene 19-25.
Etter at dagen opphørte å være helligdag, ble den mange steder videreført som en prikkedag, en «halv-helligdag» da tjenestefolket skulle ha fri og minst mulig skulle gjøres.
Glock 17L
Glock 17L (G17L) er en halvautomatisk pistol fra Glock i Østerrike.
Pistolen ble introdusert i 1988 i kaliber 9 x 19 mm Luger, som en konkurransemodell, den ble levert med og uten porting av løpet. Modellene med portet løp var plaget med at løpen bristet, så Glock stanset med portede løp. Pistolen er en lengre utgave av GLOCK 17, med både lengre glidestykke og pipe. Magasinet er to-radet og tar 17 patroner. Pistolen er utgått, og ble erstattet av GLOCK 34 i 1998.
Enkeltdistanse-VM på skøyter 2009 – 1500 meter herrer
Herrenes 1 500 meter under Enkeltdistanse-VM på skøyter 2009 ble avholdt på olympiske ovalen i Richmond, Britisk Columbia den 12. mars.
Denny Morrison var regjerende mester. Shani Davis var den eneste med tre seire på 1 500 m under verdenscupen i hurtigløp på skøyter 2008/09 og vant denne distansecupen. De andre distansevinnerne i enkeltstevnene på 1 500 m var Sven Kramer (NED), Håvard Bøkko (NOR) og D. Morrison (CAN).
Amerikanske Shani Davis vant 1 500 m, akkurat som han gjorde i 2004 i Seoul og 2007 i Salt Lake City.
Han vant dermed det første internasjonale løpet i OL-arenaen som skulle brukes sesongen etter. Vinnertiden, 1.46,17, var den nest svakeste i et internasjonalt (her medregnet internasjonale mesterskap og verdenscup) stevne denne sesongen; bare vinnertiden fra EM i Heerenveen, naturlig nok uten nordamerikansk deltakelse, var dårligere. Nederland ble uten medalje på øvelsen for første gang i VM enkeltdistanser, og beste nederlender ble nummer sju; den dårligste innsatsen i VM eller OL siden 1988.
Nylonstreng
Historisk var strenger til klassiske gitarer, og gitarlignende instrumenter laget av tarm, og de aller første serieproduserte nylonstrengene, «Augustine classical guitar strings», kom ikke i for salg før i 1948.
Historie
På 1930-tallet hadde det amerikanske selskapet DuPont klart å fremstille tråd av polyamider, en oppfinnelse de kalte nylon. Gitarmakeren Albert Augustine eksperimenterte en stund med nylonstrenger på den spanske gitaren. Inspirert av sin kone Rose, og mangel på råvarer til tradisjonelle strenger, gikk han til DuPont i håp om at de ville produsere dem for ham. DuPont var i utgangspunktet skeptisk til nylontrådens akustiske egenskaper, men ble overbevist etter at paret besøkte bedriften for en prøvespilling. DuPont skal straks ha blitt interessert i prosjektet, og etter tre års utvikling var strengene klar for markedet.
Noen kilder fremhever også at nylonstrengene var et samarbeid mellom ekteparet Augustine. Sammen stifter de selskapet Albert Augustine Ltd, et selskap som fremdeles er en storselger, med mer enn 2 millioner sett med gitarstrenger hvert år.
I moderne tid er det et stort antall produsenter av strengetypen.
Liste over kulturminner i Sortland
Liste over kulturminner i Sortland er en oversikt over fredede og/eller bevaringsverdige bygninger og elementer i Sortland. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Elliptisk kurve
Elliptisk kurve er en algebraisk kurve av tredje grad i planet og uten singulariteter hvor den krysser seg selv. Dens form har ingen likhet med en vanlig ellipse, men kan beskrives ved elliptiske funksjoner på samme måte som at en sirkel kan beskrives ved trigonometriske funksjoner.
Vanligvis er kurven beskrevet ved en ligning med formen
hvor (x,y) er koordinatene til et punkt i planet og koeffisientene a og b er heltall. Hva som gjør denne ligningen spesiell, er at den tillater en addisjon av punkt på den tilsvarende, elliptiske kurven. Hvis P og Q er to punkt på den, er summen P + Q veldefinert og angir et nytt punkt R som også kan bestemmes ved en geometrisk konstruksjon. Det er denne egenskapen som gjør den anvendelig i moderne kryptografi.
Generelt kan også andre tallkropper benyttes i ligningen som da vil beskrive en mer abstrakt kurve. Hvis koordinatene (x,y) antas å være komplekse variabler, vil den fremstille en Riemann-flate i et firedimensjonalt rom. På den måten er elliptiske kurver av stor betydning innen algebraisk geometri og kompleks analyse. Deres egenskaper lå til grunn for at Fermats siste teorem ble bevist av Andrew Wiles i 1995.
Laurie Metcalf
Laura Elizabeth «Laurie» Metcalf (født 16. juni 1955 i Carbondale i Illinois) er en amerikansk skuespiller. Metcalf er mest kjent for arbeidet på fjernsyn, men har også vunnet priser for både film og teater. Hun ble blant annet nominert til Oscar for beste kvinnelige birolle for rolleskildringen i Lady Bird (2017).
Karriere
I begynnelsen av karrieren deltok hun aktivt i Steppenwolf Theater Company og gjorde mye teaterarbeid i Chicago, blant annet en oppsetning av Balm in Gilead i 1983.
Fra 1988 til 1997 spilte hun Jackie Harris i komedieserien Roseanne, og hun vant tre Primetime Emmy Awards for arbeidet. For denne rollen ble hun også nominert til to Golden Globe-priser. Metcalf har også blitt nominert til Emmy-priser for rollene i 3rd Rock from the Sun, The Norm Show, Frustrerte fruer og The Big Bang Theory. Fra 2013 til 2015 spilte hun hovedrollen som Dr. Jenna James i HBOs komedieserie Getting On.
Metcalf har blitt nominert til fire Tony Awards for arbeidet på Broadway, og hun vant en Tony i 2017 for rolleskildringen i skuespillet A Doll's House, Part 2. I 2012 spilte hun også Mary Tyrone i en britisk oppsetning av Eugene O'Neills skuespill Lang dags ferd mot natt ved Apollo Theatre. Hun har også vunnet en Theatre World Award og to Obie Awards for arbeidet off-Broadway.
Metcalf har også spilt i flere filmer, blant annet Jakten på Susan (1985), Uncle Buck (1989), Internt oppgjør (1990), En fremmed banker på (1990), J.F.K. – saken fortsetter (1991), En farlig kvinne (1993), Adjø Las Vegas (1995), Dear God (1996), Skrik 2 (1997) og Familien Robinson (2007). Hun har også hatt stemmen til fru Davis i Toy Story (1995), Toy Story 2 (1999) og Toy Story 3 (2010). Metcalf fikk mye god kritikk i 2017 for rollen som Marion McPherson i Greta Gerwigs dramakomedie Lady Bird. Hun ble nominert til flere bransjepriser for arbeidet, blant annet Oscar for beste kvinnelige birolle.
Filmografi (utvalg)
(stemme)
(stemme) (stemme)
Curtiss-Wright Corporation
Curtiss-Wright ble etablert 9. august 1929 etter en fusjon av Curtiss Aeroplane and Motor Company og Wright Aeronautical Corporation. Fly ble, med noen unntak, fremdeles produsert under navnet «Curtiss».
Mellom 1940 og 1945 produserte Curtiss-Wright 26 755 fly og 223 026 flymotorer, blant de viktigste flytypene var jagerflyet P-40 Warhawk, transportflyet C-46 Commando og stupbombeflyet SB2C Helldiver. Curtiss-Wright produserte også i denne perioden jagerflyet Republic P-47 Thunderbolt på lisens.
Etter den andre verdenskrig gikk produksjonen av fly nedover og flere av virksomhetens fabrikker måtte stenge. Fra 1952 besto produksjonen stort sett av flymotorer og propeller.
Fly utviklet av Curtiss-Wright Corporation
(listen er ufullstendig)
Michael Francis Atiyah
Michael Francis Atiyah (født 22. april 1929 i Hampstead i London, død 11. januar 2019  ) var en britisk matematiker som spesialiserte seg innen geometri. Hans senere forskning fikk en viss betydning for kvantefeltteorien, i og med hans funn vedrørende instantoner og monopoler.
Bakgrunn
Michael Francis Atiyahs mor var skotte og hans far opprinnelig libaneser. Faren Edward Atiyah (1903–1964) var forfatter og til tider sekretær for Den Arabiske Liga i London. Moren var Jean Levens. Michael Francis hadde én søster og to brødre, en av dem ble jusprofessoren Patrick Atiyah (1931–2018).
Han gikk på skole i Khartoum frem til 1941, men om somrene var familien for det meste i England. Deretter flyttet familien til Libanon. Men Michael ble ganske raskt etter sendt til Victoria School i Kairo.
Da faren flyttet til England i 1945 begynte Michael på Manchester Grammar School. Deretter fortsatte han på Universitetet i Cambridges Trinity College.
Karriere
Michael Francis Atiyah ble master of Trinity College i Cambridge (1990–1997), chancellor for University of Leicester (1995–2005) og president for Royal Society of Edinburgh (2005–2008).
Sammen med Isadore Singer oppdaget han Atiyah-Singers indeksteorem som i sin tur førte til arbeider innen representasjonsteori. I 2004 vant Atiyah og Singer Abelprisen.
Sammen med Friedrich Hirzebruch grunnla han den topologiske K-teorien, et delområde innen algebraisk topologi.
Atiyah var også den drivende kraft bak Isaac Newton Institute for Mathematical Sciences.
Utmerkelser, heder
På 1990-tallet var han ordførende for Royal Society. Han mottok The Royal Medal i 1968, De Morgan-medaljen i 1980 og Copleymedaljen i 1988. I perioden 1974-1976 var han ordførerende for London Mathematical Society og har dessuten vært ordførende for Pugwash Conferences on Science and World Affairs. Han fikk æresprofessorat frea Universitetet i Edinburgh og ble også medlem av Kungliga Vetenskapsakademien og av American Academy of Arts and Sciences.
I 1983 ble han adlet.
Marianne Rørvik
Marianne Cecilie Lydersen Rørvik (født 2. august 1983 i Oslo ) er en norsk curlingspiller.
Hun spiller for Bærum Curling Club, og mottok Frances Brodie-prisen under VM 2009.
Frognerseteren
Frognerseteren, eller Frognersætra, (Holmenkollveien 200) er et populært helårs turområde i Nordmarka i Oslo. Frognerseteren stasjon er endeholdeplass for Holmenkollbanen og ligger i sørskråningen av Tryvannshøgda ved Holmenkollen, 469 meter over havet. Stedet var opprinnelig en seter som til 1848 lå under Frogner Hovedgård i daværende Aker, og til seteren hørte en del av skogen i Nordmarka, tidligere kjent som Trevollskogen og nå som Frognerseterskogen. Siden 1891 har det vært drevet restaurant på eiendommen. Frognerseteren og Frognerseterskogen ble solgt til Christiania kommune i 1889 og ble den første kommunalt eide skogen.
Bipedalisme
Bipedalisme (fra bi = (med) to, pedal = fot; bipedal = beveger seg på to ben) er et begrep særlig i anatomisk biologi som beskriver hvordan visse organismer forflytter seg. Dette er særlig interessant innenfor menneskets evolusjon. Fra Homo habilis til Homo erectus ser vi det første tydelige skillet mellom forflytning delvis på to og fire til hovedsakelig forflytning på to ben (bipedalisme).
Frognerseteren
Frognerseteren restaurant
Oslo kommune oppførte i 1891 Frognerseteren restaurant på området, først «Hovedrestauranten» og i 1896 «Sportshallen». Begge bygningene er i dragestil etter tegninger av stilens fremste utøver, arkitekt Holm Munthe, som også var byarkitekt. Tømmerbygningene har bonderomantisk preg og peis i flere av rommene. Menyen i restauranten er basert på tradisjonelt norsk kjøkken. «Sporten» brukes som selskapslokale av hovedrestauranten på Frognerseteren.
Restauranten ble utvidet i 1909.
Holmenkollrennene
Frognerseteren var i mange år starts- og innkomststed for 50-kilometeren under Holmenkollrennene.
Holmenkollbanen
Frognerseteren ble et enda mer benyttet utgangspunkt for turer i Nordmarka sommer og vinter etter at Holmenkolbanen ble åpnet i 1898, og særlig etter at den ble forlenget til Frognerseteren stasjon i 1916.
Osilo
Osilo (sardisk: Ósile, Ósili, Ósilu) er en italiensk kommune i provinsen Sassari i regionen Sardinia. Den har 3 059 innbyggere og ligger rundt 672 meter over havet.
Peter Agre
Peter Agre (født 30. januar 1949 i Northfield, Minnesota) er en amerikansk kjemiker og nobelprisvinner. Han ble tildelt Nobelprisen i kjemi for oppdagelsen av vannkanaler i cellemembraner. Han delte prispengene med landsmannen Roderick MacKinnon.
Han ble medicine doktor ved Johns Hopkins University School of Medicine i Baltimore, Maryland i 1974. Han er nå professor i biologisk kjemi og professor i medisin ved Johns Hopkins School of Medicine, Baltimore.
At kroppens celler må inneholde spesifikke kanaler for transport av vann ante man alt på midten av 1800-tallet, men det var først i 1988 at Peter Agre lykkes med å isolere membranproteinet som han noen år senere innså måtte være den lenge ettersøkte vannkanalen. Denne avgjørende oppdagelsen åpnet døren for en hel rekke biokjemiske, fysiologiske og genetiske studier av vannkanaler i bakterier, planter og pattedyr.
Svømming under EM i svømmesport 2014 – 400 meter fri menn
Øvelsen Mennenes 400 meter fri under EM i svømmesport 2014 ble avholdt 18. august.
Rekorder
Før konkurransen var gjeldende verdensrekord, europarekord og mesterskapsrekord var som følger:
Forsøksheat
Forsøksheatene ble avholdt kl. 09.30.
Finale
Finalen ble avholdt kl. 18.07.
«Soldaten og den smilende piken»
«Soldaten og den smilende piken» er et oljemaleri fra rundt 1657/1658 av den nederlandske maleren Johannes Vermeer. Maleriet er 50,5 cm høyt og 46 cm bredt. Motivet er en ung pike og en soldat som sitter ved et bord. Maleriet er en del av Frick Collection i New York.
Motiv og beskrivelse
I kontrast til piken sitter soldaten med ryggen til og i dyp skygge. Vermeer har malt han med en kraftig perspektivforskyving slik at han virker flere ganger større enn piken. Det gjør at piken virker mer sårbar. En effekt som ytterligere forsterkes ved skyggen han sitter i og uniformens røde farve.
På veggen bak piken henger et kart som er malt med en slik en presisjon at det har vært mulig å identifisere det; det er tegnet av Balthasar Florisz. van Berckenrode og utgitt i Nederlandene i 1620 og forestiller de nederlandske og vestfrisiske provinsene. Farvene har Vermeer imidlertid endret; landområdene har blitt blå for å skape harmoni med maleriets farveskala. Det er også mulig at Vermeer ved å male landområdene blå signalerte hærens forminskede innflytelse og Nederlandenes tilknytning til flåten. I virkeligheten hadde kartet avdempede okerfarver som på hans maleri «Fruktsommelig kvinne leser et brev» hvor det samme kartet finnes.
Rommet med det samme vindu, bord og stoler ses også på et annet av Vermeers malerier «Pike som leser et brev ved et vindu» fra 1657, hvor piken er kledd i samme kjole. Vermeer kan ha vært inspirert til «Soldaten og den smilende piken» av den samtidige nederlandske maleren Pieter de Hooch som ofte malte soldater som slappet av i hjemlige omgivelser. Vermeer har imidlertid en annen idé med motivet enn de Hooch; vinglasset og soldaten som tårner seg opp over og dominerer piken, lyset fra vinduet og pikens hvite slør; alt som narrative referanser for å illustrere maleriets historie om en soldat i ferd med å forføre en ung uskyldig pike.
«Soldaten og den smilende piken» ble kjøpt av den amerikanske kunstsamleren Henry Clay Frick for $ 300,000 i 1911.
Fylkesvei 4524
Fylkesvei 374 iRogaland går mellom Stavanger lufthavn og Gimra i Sola. Veiens lengde er 4,5 km. Omtrent en fjerdedel av veien går langs Solastranden. Veien må stadig vekk brøytes for å fjerne sand som har blåst over fra sanddynene den er anlagt i. Veien var før 2019 fylkesvei 374.
Anita Hegerland (1980-album)
Anita Hegerland er et musikkalbum med Anita Hegerland, utgitt i 1980.
Atimia
Atimia er en slekt av biller som tilhører gruppen stubbebukker i familien trebukker (Cerambycidae).
Utseende
Middelsstore (ca. 8-13 millimeter), avlange, brunlige til svarte trebukker. Oversiden er mer eller mindre kledt med lyse skjell.
Levevis
De fleste av disse billene har larver i død ved av bartrær. De voksne billene er gjerne nattaktive og besøker ikke blomster.
Utbredelse
Slekten er utbredt i Øst-Asia og Nord-Amerika.
Kilder
Cerambycidae of the World - Atimiini
Lophorrhina quinquelineata
Lophorrhina quinquelineata er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (ca. 20 millimeter), avlang, brokete gullbasse. Hannen har et skovlformet framspring i pannen. Pronotum er svart, med fem gule eller hvite lengdestriper, to av disse fortsetter framover på hodet. Scutellum er svart med gule kanter. Dekkvingene er brokete farget i svart og rødt, med gule flekker. Beina er rødlige.
Utbredelse
Arten lever i det vestlige Afrika.
Philippa av Hainaut
Philippa var datter av Vilhelm I av Hainaut, greve av Holland og Hainaut (begge i dagens Nederland), og Johanna, barnebarn av kong Filip III av Frankrike. Hun ble populær hos det engelske folk for sin vennlighet og medfølelse, noe som ble demonsrert i 1347 da hun klarte å overtale kong Edvard om å spare livene til borgerne i Calais. Denne populariteten bidro til å opprettholde freden i England gjennom hele Edvards lange styre. Den eldste av hennes fjorten barn var Edward, den svarte prinsen, som ble en kjent militær leder. Philippa døde da hun 55 år gammel fra en sykdom nært beslektet med ødem og som hadde plaget henne i to år. The Queen's College ved Universitetet i Oxford.
Bakgrunn
Noen kilder hevder at Philippa var av afrikansk herkomst. Det finnes ingen beviser for dette, og det ser ut til at det er basert på en beskrivelse av hennes ansikt i én samtidig kilde samt at en av hennes sønner var kjent som Edward, den svarte prinsen. I og med at hans kallenavn etter alt å dømme skyldte at han bar svart rustning virker dette ikke sannsynlig at hun var av noe annet enn europeisk avstamning.
Ekteskap, dronning
Philippa giftet seg med Edvard III i York Minster den 24. januar 1328, elleve måneder etter at han ble kronet. I motsetning til flere tidligere dronninger valgte hun å ikke ta meg seg sitt eget hoff til England. Dette gjorde henne populær, fordi mange var skeptiske til at utlendinger fikk for mye å si ved hoffet.
Den franske dikter Jean Froissart hadde blitt med i hennes følge da hun kom til England. Hans nedtegnelser om livet ved det kongelige hoff er blitt viktige historiske kilder. I hans skildring fremstår Philippa som en kvinne av varmt hjerte.
Barn
Philippa og Edvard fikk fjorten barn. Tre sønner og to døtre døde som barn. De som overlevde barneårene var:
Død
Philippa døde på Windsor Castle. Dødsårsaken er angitt som ødem, som dengang ble regnet som en egen sykdom. Man vet derfor ikke hva som var den bakenforliggende årsaken. Hun ble gravlagt i Westminster Abbey.
The Blind Watchmaker
Navnet på boka henviser til klokkeanalogien, slik den ble formulert av naturteologen William Paley på 1700-tallet.
Et nytt, oppdatert opplag ble sluppet i forbindelse med en av Dawkins senere bøker, Climbing Mount Improbable, som bygger videre på de første kapitlene i denne boken.
Aquificae
Aquificae er en rekke av en forskjellige bakterier som lever i tøffe omgivelser. De har blitt påvist i varme kilder, omgivelser av svovel, og undersjøiske vulkaner. Medlemmer av denne arten er for eksempel produktiv i vann med temperaturer fra 85 til 95 °C.
Tromstun skole
I perioden mellom april 2009 og oktober 2011 ble det opprinnelige skolebygget revet, og en moderne ungdomsskole med et areal på om lag ni tusen kvadratmeter ble reist. I byggeperioden ble undervisningen lagt til lokaler ved Sommerlyst skole på Tromsøya. Skolen har en kapasitet på 540 elever. Tromstun skole oppnådde en andreplass i NRKs spørrekonkurranse Klassequizen i 2021.
Zodariidae
Zodariidae er en gruppe (familie) av edderkopper som tilhører undergruppen Entelegynae i gruppen Araneomorphae.
Utseende
Små, mørke, forholdsvis langbeinte edderkopper med åtte øyne. Mange etterligner maur.
Ann Mari Skårn
Ann Mari Skårn (født 20. mars 1979) er en tidligere norsk fotballspiller som representerte Asker. Hun har ett cupmesterskap (2000) og to seriemesterskap (1998 og 1999) med Asker. Skårn er i dag gymlærer ved Lillehammer videregående skole avd. sør og nord
Zodariidae
Utbredelse
Familien er utbredt så godt som over hele Jorda i områder med varm-temperert klima. I Europa mangler de i de nordligste delene inkludert Skandinavia.
Silver Lining
Silver Lining er en norsk americana/country-gruppe startet i 2014 av medlemmer fra bl.a. The Northern Belle, Louien og nå oppløste The Rattlers.
Zodariidae
Systematisk inndeling / europeiske arter
Familiens plassering innen gruppen Entelegynae er usikker. De blir delt inn i ca. 72 slekter.
C+C Records
C+C Records var et norsk plateselskap. Selskapet stod blant annet bak utgivelser av musikk fra Bellman, Karen Jo Fields, Tungtvann, Warlocks, Päronsoda, Tord Gustavsen og Siri Gjære, Jaa9 & OnklP, Christer Knutsen & The Sacred Hearts, Sofian, Hovedøen Social Club, Asbjørn Ribe, Friko, Operasjon Dødsverk, Ole Staveteig og Darkside Of The Force.
Historie
Christer Falck og Christer Hansen startet C+C Records i 1995. Selskapet ble til etter at Christer Falck hadde sett jazz- og tappinggitaristen Ole Staveteig spille på Aker Brygge, og ville kjøpe plata hans etter å ha hørt ham tolke Jimi Hendrix' «Little Wing». Staveteig hadde ingenting å selge, og trodde ikke det var marked for sånn musikk. De ble enige om å gi ut en plate sammen. Plata solgte 3000 på to uker, og Falck og Hansen bestemte seg raskt for å utvide reportoiret. Det ble opprettet en ny label Ironic Recordings. Planen var å putte rockeplater på den etiketten, mens resten skulle samles under C+C Records. Ironic Recordings skulle være en label med en rød tråd, mens C+C Records skulle fungere som et majorselskap i miniatyr.
Det ble raskt mange plater. Ole Staveteigs utgivelser solgte best, mens de fleste andre platene gikk i minus. Den første kunstneriske og kommersielle suksessen kom i 1998, da Kongsvinger-elektronikaduoen Päronsoda solgte 10 000 eks og vant Spellemannprisen samme år.
I 2000 valgte Christer Hansen å forlate selskapet for å starte metal-labelen Black Balloon. Frode Lia tok hans plass, og Frode Records ble opprettet. Målet med denne underlabelen var å samle alle singer/songwritere på en og samme label, for å lettere kunne promotere musikken i utlandet. Frode Lia produsentdebuterte på Karen Jo Fields sitt debutalbum Embrace Me. Denne platen ble delvis finansiert av Christer Falcks gevinst i TV3s Robinsonekspedisjonen. Albumet ble en stor suksess, og hennes neste album Chase The Blue solgte 20 000 eks og inneholdt to singelsuksesser, «Chase The Blue» og «Let's Talk About Love».
I ettertid har C+C Records hatt stor suksess med rapartistene Tungtvann, Jaa9 & OnklP, Tommy Tee, Warlocks og Darkside Of The Force. I tillegg hadde C+C Records en verdensomspennende storhit med Lene Alexandra og hennes My Boobs Are OK. I 2008 hadde C+C Records stor suksess med cubajazz/norske folkevise-prosjektet Hovedøen Social Club, som gikk sin seiersgang på norske radiostasjoner. I 2009 ga Frode Records ut albumet Mainly Mute med Larvik-baserte Bellman og i 2010 debuterte Asbjørn Ribe på sjetteplass på VG-lista med albumet Ornand Vet Hvordan.
Kontrovers
I 2006 fikk de mye omtale i media etter at Christer Falck avslørte sitt eget oppkjøp av Warlocks-singler. Falck mente det C+C Records var skyldig i bare var bagateller, og at store selskaper som EMI og Sony BMG ofte kjøpte opp egne utgivelser for å påvirke listeplasseringen. Dette ble avvist på det sterkeste av både EMIs markedssjef og Sony BMGs direktør Lena Midtveit.
C+C Records
Album
Singler
12", 10" og 7" DVD
Voskhod 2
Voskhod 2 var betegnelsen på en sovjetrussisk romferd i 1965. Det var den andre bemannede ferden i Voskhod-programmet og den første romferden der det ble gjennomført en romvandring utenfor romskipet.
Mannskap
Backup mannskap
Romvandringer
Den første romvandringen (EVA) i historien ble gjennomført '''EVA Nr. 1'''
Leonov begynte sin romvandring 90 minutter ut i ferden, på slutten av det første omløpet. Romvandringen begynte kl 08:30 UTC. Etter sin tid utenfor romskipet, fant Leonov ut at romdrakten hans hadde stivnet, slik at han ikke kunne komme seg inn i luftslusen igjen. Han løste problemet ved å lekke ut noe av trykket i drakten, som gjorde det lettere å bende leddene. Etter at han var trygt inne igjen, var det nok et problem, denne gang med å få lukket luken. Til slutt hadde mannskapet en problematisk landing der de landet langt unna målet, og måtte vente i flere timer før de ble hentet.
Voskhod 2-romskipet er nå på utstilling i museet til RKK Energiya i Korolyov, nær Moskva.
Eksterne lenker
Восход (космический корабль)
Lycée Carnot
Lycée Carnot er en offentlig videregående og teknisk skole som ligger på Boulevard Malesherbes i 17. arrondissement, Paris, Frankrike. Lycée Carnot ble grunnlagt i 1869, opprinnelig kalt École Monge og omdøpt i 1895.
Lycée har fungert som innspillingssted for mange filmer og arrangerer ofte moteshow under Paris Fashion Week. Bygningens hjerte er et stort rom på 80 ganger 30 meter med glasstak montert på en metallkonstruksjon designet av Gustave Eiffel.
Osini
Osini (sardisk: Osìni) er en italiensk kommune i provinsen Nuoro i regionen Sardinia. Den har 789 innbyggere og ligger rundt 645 meter over havet.
Danny Wilson
Danny Wilson er navnet til flere personer:
Arkitekturåret 1624
Arkitekturåret 1624 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1624.
Dødsfall
…
Plommer i Hardanger
Plommer i Hardanger er et samlealbum med Vestlandsfanden, utgitt i 1999.
Anemone
Anemone kan sikte til:
Rosmarin
Rosmarin er en staude. Den er en eviggrønn halvbusk, med smale grågrønne blader som kan minne noe om bladene på nåletrær. I sin ville form er blomstene lyseblå, men det finnes en rekke kultivarer som kan ha hvite eller lyserøde blomster. Under gode forhold blir planten en drøy meter. Planten vokser vilt i middelhavsområdet. Rosmarin er en aromatisk urt, og dyrkes for smakens skyld. Bladene brukes da friske eller tørket som krydder. Bare i milde vintre kan den overvintre langs kysten av Sørlandet og Vestlandet i Norge.
Povl Bang-Jensen
Bang-Jensen ble jurist i 1934, og i årene 1939-1948 gjorde han tjeneste ved den danske ambassade i Washington. Der var han en nær medarbeider for ambassadøren, Henrik Kauffmann, og deltok derfor i hans helt usedvanlige ledelse av ambassaden og forholdet til USA, under den andre verdenskrig.
Krigsfangeleir 2VK
Den ble etablert i 1943 for 290 fanger som ble satt til tungt anleggsarbeid på festningen, de fleste av dem sovjetrussere». Da festningen var ferdig fikk leiren en ny uhyggelig funksjon som "dødsleir". Sovjetiske fanger som ble sendt til denne leiren høsten 1944 led av smittsomme sykdommer og ble sendt dit for å dø. Fangene som døde den siste måneden før freden i 1945, ble gravlagt i Sørbukta, om lag 500 meter lenger vest på øya.
Povl Bang-Jensen
Dette ga anledning til sterk kritikk av Bang-Jensen, og han måtte søke avskjed.
Krigsfangeleir 2VK
I 1953 ble levningene av 28 sovjetiske krigsfanger flyttet herifra til Vestre gravlund i Oslo. Det døde også 20 krigsfanger fra Bolærne på Tønsberg sykehus etter befrielsen av leiren. I tillegg fikk et ukjent antall krigsfanger sin grav i sjøen ved Bolærne. En antar også at det fremdeles kan være uoppdagede graver på øya Mellom Bolærne
Povl Bang-Jensen
I perioden 1949-1958 var han ansatt som FN-embedsmann. I 1956 gjorde han tjeneste i New York i Ungarn-avdelingen, hvor han i kjølvannet av oppstanden i Ungarn i 1956, avhørte omkring 80 ungarske flyktninger. Da FNs generalsekretær Dag Hammarskjöld forlangte få overlevert listen over de avhørte, nektet Bang-Jensen å utlevere den. Han skal ha fryktet at kommunistiske sikkerhetstjenester skulle få tak i den, og dermed utsette flyktningenes familier for represalier. I stedet brente Bang-Jensen listen på taket av FN-bygningen. Dette førte til at han ble oppsagt fra sin stilling.
Krigsfangeleir 2VK
Hele fangeleiren ble brent ned i 1945 på grunn av smittefaren. Arealene der fangeleiren og den tilhørende gravplassen lå er registrert som et ikke-fredet kulturminne fra nyere tid. Nøtterøy kommune har montert en informasjonstavle på stedet. Det er tidligere satt opp en minneplate, støpt i metall, med følgende tekst: "Til minne om de russiske krigsfanger som led og døde i denne leir fra desember 1944 til frigjøringen i mai 1945."
Povl Bang-Jensen
I 1959 ble Bang-Jensen funnet skutt og drept på en benk i Alley Pond Park i New York. Han hadde en pistol liggende ved siden av seg og hadde vært forsvunnet i 3 dager. Det er aldri blitt avklart om det var mord eller selvmord.
Fylkesvei 379 (Rogaland)
Fylkesvei 379 i Rogaland gikk mellom Ræge og Tjelta i Sola. Veiens lengde var 7,1 km.
2019 ble veien del av fylkesvei 4518.
Midtiklumpen
Midtiklumpen (sørsamisk: Åakerebahke) er et fjell i Lierne kommune i Trøndelag. Det har en høyde på 1 333 meter over havet og er det åttende høyeste fjellet i Nord-Trøndelag av fjellene med primærfaktor på minst 50 meter.
Korttungebier
Korttungebier (Colletidae) er en familie av bier, som inkluderer omkring 2 500 arter. I Europa finnes kun de to slektene silkebier (Colletes) og maskebier (Hylaeus), med til sammen 137 arter, hvorav 19 er representert i Norge.
Utseende
Alt fra små, nesten hårløse, til store hårete bier. Medlemmene i denne gruppen varierer mye i utseende, men holdes sammen av visse anatomiske fellestrekk, blant annet i formen på galea hos hunnene, én av munndelene, som er kort og bred med to behårete utvekster nederst.
Levevis
Colletidae er solitære bier som bygger sine bol hver for seg. Enkelte arter kan opptre i store aggregasjoner. Som hovedregel er det de store hårete artene som bygger bol i bakken. De små, nesten hårløse, artene bygger bol i bakken eller utnytter eksisterende hulrom i trær, plantestengeler, vulkanske steiner m.m. Hunnen "maler" innsiden av reiret med et sekret fra galea, som størkner til en cellofan-lignende membran. Et særtrekk ved denne familien er at fôret som etterlates til larvene er flytende. Egget ligger og flyter i et kar med "honning" hos de fleste undergruppene, hos Colletes henger det ned fra toppen av cella.
Utbredelse
Colletidae er kosmopolitter, de fleste artene lever i Australia (der de er den dominerende bie-gruppen) og Sør-Amerika.
Systematisk inndeling
Bare arter som er representert i Norge inngår i systematikken nedenfor.
Jetnamsfjellet
Jetnamsfjellet (sørsamisk: Jitneme) er et fjell i Hattfjelldal i Nordland og Røyrvik kommune i Trøndelag. Det har en høyde på 1 335 meter over havet og er det syvende høyeste fjellet i Nord-Trøndelag av fjellene med primærfaktor på minst 50 meter.
Mesteren og Margarita (TV-serie)
Mesteren og Margarita (originaltittel: Мастер и Маргарита, Master i Margarita) er en russisk miniserie fra 2005, regissert av Vladimir Bortko. Serien er basert på romanen Mesteren og Margarita av Mikhail Bulgakov.
Handling
Djevelen og hans ledsagere besøker Moskva på Josef Stalins regime.
Den offisielle ateistiske ideologien i landet blir konfrontert med en rekke overnaturlige hendelser.
Nordfjordbunad
Nordfjordbunad er en bunad fra Nordfjord, en region nord i Sogn og Fjordane. Det har vært flere ulike versjoner av stakken på Nordfjordbunaden, både grå og brune varianter har vært påvist, men den svarte er mest brukt, og er anerkjent som den offisielle Nordfjordbunaden.
Kvinnebunaden har svart, foldet stakk med et vevet bånd nederst. Livet kan være svart, rødt eller grønt, og er kantet med det samme vevde båndet som nederst på stakken. Forkledet er vevd, med broderi av ulike lokale versjoner og tradisjoner. En brodert lomme skal henge på venstre side. Skjorten er også brodert, rundt krage og ermer. Det hører også til en kep. Brosjen er av sølv, og grønne steiner er vanligst til denne bunaden. Det er ikke vanlig med hodeplagg til kvinnebunaden.
Herrebunaden er også svart. Bunaden har en nikkers, kalt klaffebukse, i helt svart. Det fins også helbuksevarianter av mer dresslignende snitt. Jakken er livkort og rekker til bukselinningen. Det finnes også en sidere variant som rekker nedenfor setet bak, og er skåret høyere ved bukselinningen fremme. Den har broderier i grønt eller svart på svart på kragen. Vesten er vanligvis grønn (den kan være rød), og noen versjoner har røde pyntelinjer i kantene. Skjorten er ikke ulik kvinnebunaden, men er gjerne litt lettere brodert. Bunaden er godt utstyrt med sølvknapper (messing kan benyttes som et billigere alternativ). Klaffebuksen har seks knapper i livet og tre på hver legg. Jakken har åtte knapper i to rekker. Den skal ikke kneppes, men kan festes på fremsiden via en sølvlenke. Vesten har seks knapper i to rekker, og skal kneppes. Den kan velges sølvur til vestlommen og bunadkniv plassert på høyre side. Det er vist bilder med mange ulike hatter til bunaden, men det foreligger ikke en standard.
Symreslekta
Symreslekta (Anemone) er en slekt med omtrent 120 arter i soleiefamilien. De er nært beslekta med blåveisslekta (Hepatica) og kubjelleslekta (Pulsatilla), og noen botanikere slår disse to slektene sammen med Anemone. Symrene er flerårige urter, med fem eller flere kronbladaktige blomsterdekkblad. Mange av artene er populære hageplanter.
Degree Confluence Project
Degree Confluence Project er et web-basert prosjekt som har som mål at folk skal besøke hvert punkt på jorden der en heltallig breddegrad krysser en heltallig lengdegrad, samt å legge ut fotografier av hvert sted. Stedet bestemmes nøyaktig med GPS-mottakere.
Det totale antall krysningspunkter er 64 442, hvorav 21 541 er på land, 38 411 er på vann og 4 490 er i den arktiske isen.
Per Samuelshaug
Per Samuelshaug (født 26. august 1905 i Alvdal, død 4. januar 1990 i Alvdal) var en norsk langrennsløper. Han representerte Alvdal Idrettslag.
Samuelshaug vant 5-mila i Holmenkollen i 1937, etter tredjeplasser på både 18 km og 50 km i 1935. Han deltok under vinter-OL for Norge i 1936 i Garmisch-Partenkirchen på 50 km, der han ikke fullførte.
Smahi Triki
Ismaël «Smahi» Triki (arabisk: اسماعيل سماحي تريكي‎) (født 1. august 1967 i Zenata) er en marokkansk tidligere fotballspiller. Triki spilte primært som forsvarsspiller. Han representerte Marokko i VM i fotball i 1994 og 1998. Gjennom karrieren spilte Triki for flere franske og sveitsisk fotballklubber, blant disse FC Lorient og Lausanne Sport.
Marnardal
Marnardal var en innlandskommune i tidligere Vest-Agder fylke med et innbyggertall på ca. 2 150 og et areal på 396 km². I 2020 ble Marnardal slått sammen med Mandal og Lindesnes til én kommune. Navnet på den nye kommunen er Lindesnes.
Iancu Fischer
Iancu Fischer (født 4. desember 1923 i Iași, død 18. oktober 2002 i București) var en rumensk filolog. Han var elev av Alexandru Graur. Han utga bl. a. verkene til Anton Pann og Grigore Alexandrescu.
Han var sønn av en rik godseier (familien eide bl. a. over 500 ha skog i Vaslui fylket) og studerte filologi ved Universitetet i București mellom 1942 og 1946. I 1948 ble han vitenskapelig assistent ved samme universitet, men ble avskjediget i 1952 på grunn av sitt «usunne opphav». Han ble gjeninnsatt i 1954, men ble nok en gang avskjediget i 1958 av samme grunn. Han tok doktograden i 1966, og ble gjenansatt ved universitetet i 1968 som amanuensis. I mellomtiden hadde hele sin familie, inklusiv foreldrene, bosatt seg i Israel. Senere ble han professor ved avdelingen for klassisk filologi.
Marnardal
Marnardal ligger 17 km fra Mandal og 45 km fra Kristiansand. Marnardal har ikke noe entydig sentrum, men tettsteder i Øyslebø, Marnardal, Laudal og Bjelland. Kommuneadministrasjonen var lagt til Heddeland. Det er over 400 gårds- og småbruk i Marnardal. Mandalselva slynger seg gjennom området.
Kommunen grenset til Lindesnes og Audnedal i vest, Evje og Hornnes i nord, Vennesla og Songdalen i øst og Søgne og Mandal i sør.
Natur og geografi
Den vestlige delen av Agder tilhører det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedeforldingene, med sterk metamorfose under den sistnevnte. Et underlag av 1 600 - 1 450 millioner år gammel skifer, kvartsitt, marmor og amfibolitt med noe hornblendegneis, og ovenpå dette sure overflatestrukturer av både granitt og granodioritt (henholdsvis 1 250 - 1 000 mill år gammelt, og stedvis 1 550 - 1 480 millioner år gammelt). De yngste svekonorvegiske dannelsene bevitnes av større formasjoner av granitt. Den kaledonske fjellkjedefoldingen nådde ikke ned hit. Forkastningene går både i sørvest-nordøst retning, og i sør-nord retning. Høyeste topp i Marnardal kommune er Ørteknappknuten (511,7 meter over havet).
Historie
Marnardal kommune omfattet områder fra de tidligere kommunene Bjelland, Grindheim, Laudal og Øyslebø.
Bjelland og Grindheim var én kommune fra 1837 til 1901 med navnet Bjelland og Grindheim kommune. I 1902 ble de delt i to kommuner Bjelland kommune og Grindheim kommune.
I 1964 ble Grindheim og litt av Bjelland slått sammen med Konsmo til Audnedal kommune. Resten av Bjelland kommunen gikk inn i Marnardal kommune.
Laudal kommune ble opprettet i 1899 ved utskillelse fra Øyslebø og Laudal kommune. I 1964 Laudal ble slått sammen med Øyslebø og det meste av Bjelland kommune samt litt av Finsland til Marnardal kommune. Resten av Finsland gikk inn i Songdalen kommune.
De eldre kommunale arkivkildene for Marnardal (og tidligere kommuner) finnes i dag hos Interkommunalt arkiv i Vest-Agder IKS(IKAVA). Dette inkluderer protokoller fra for eksempel kommunestyre, formannskap, fattigstyre, skolestyre.
Tusenårssted
Marnardals tusenårssted er Høgtun kultursenter. Anlegget ble opprinnelig bygget som en folkehøgskole i 1922, og lå da i Øyslebø kommune. Det består av fire bygninger; hovedhus, verksted- og uthusbygning, festsal kombinert med gymnastikksal og styrerbolig med to leiligheter. Da skolen opplevde fall i søkertilgangen, ble anlegget tatt over av daværende Øyslebø kommune.
Stedet brukes som kultursenter med lokaler for organisasjoner og utleie til private, samt lokale for kunst- og museumsutstillinger. Styrerboligen er i dag museumslokale.
Anlegget ligger på en høyde med ustikt over bygda Øyslebø og elven.
Iancu Fischer
Han var en av grunnleggerne, og senere formann, av Den rumenske forening for klassiske studier, og etter den rumenske revolusjonen i 1989 bl. a. formann i Nasjonalkommisjonen for godkjennelse av skolebøker.
Eksterne lenker
Intervju
Aktinobakterier
Actinobacteria eller actinomycetes er en gruppe av gram-positive bakterier med høy G+C andel. De er noen av de vanligste bakteriene i jordsmonnet og bakteriene spiller en avgjørende rolle i dekomponenering av organisk materialer, slik som cellulose og kitin. De spiller dermed også en vital rolle i organiske stoffers resirkulering og karbonsyklusen. På den måten blir det dannet humus, samtidig med at jordbunnen får tilført næringsstoffer. Andre aktinobakterier lever i planter og dyr, og mellom disse finnes det enkelte som fremkaller sykdommer. Mycobacterium tuberculosis er en slik aktinobakterie.
Aktinobakterienes evne til å leve i miljøer med lavt innhold av føde og deres mulighet til å fordøye lignin (bestanddel i organisk materiale som vanligvis ikke kan omsettes av jordbakteriene), har gjort dem til den dominerende livsformen i karstlandskapets huler. Der overlever de på variert mengde føde, som blir skylt ned fra overflaten. Aktinobakterienes kolonier kan ses på som små (1–10 mm), gule eller hvite, runde kolonier som oftest finnes på de høyeste delene av huleveggene. Med andre ord, over høyeste vannstand.
Noen aktinobakterier danner forgreinede trådvev som ligner mycelier hos sopper. Disse har gitt opphav til navnet strålesopp på noen medlemmer i denne gruppa, blant annet arter i slekta Actinomyces. En sykdom (aktinomykose) forårsaket av disse bakteriene, har også vært kalt strålesopp. Men aktinobakteriene er ikke nært beslekta med sopp som jo er eukaryote organismer.
De fleste arter er aerobe, men noen få (som Actinomyces israelii), kan leve under anaerobe forhold. Slekta Frankia lever også anaerobt i rotknoller hos ulike planter hvor de utfører nitrogenfiksering, liknende de mer velkjente eksemplene hos erteblomstfamiliens medlemmer. Planter som har symbiose med Frankia inkluderer pors, or og tindved.
Til forskjell fra gruppen Firmicutes, som er en annen hovedgruppe av gram-positive bakterier, har aktinobakteriene DNA. Noen av aktinobakteriene danner også sporer, som sendes ut i omgivelsene.
Ossi
Ossi (sardisk: Ossi) er en italiensk kommune i provinsen Sassari i regionen Sardinia. Den har 5 817 innbyggere og ligger rundt 322 meter over havet.
Sepp Innerkofler
Sepp Innerkofler (født 28. oktober 1865 i Sexten i Syd-Tirol (daværende Østerrike), død 4. juli 1915 på Monte Paterno) var en østerriksk fjellfører, gjestgiver og alpinklatrer, men også kjent for sin militære innsats under første verdenskrig.
Fjellfører
Innerkofler var rundt århundreskiftet en kjent og mye brukt fjellguide i Syd-Tirol, og han driftet fjellturiststedene Drei-Zinnen-Hütte og Hotel Dolomitenhof. Innerkofler var også blant de fremste fjellklatrerne, med en rekke førstebestigninger og nye klatreruter på fjelltopper i regionen. Særlig utmerket han seg ved førstebestigningen av nordveggen på Cima Piccola i Tre Cime di Lavaredo i 1890 sammen med H. Helversen og Veit Innerkofler.